Mä jach’a qhathuw phuqhasini
Provincia Pacajes Ayllu Originario Laura Lloko Lloko ukanx yapuchawimpi ukhamaraki uywachawimpiw irnaqapxi. Uka uraqix suni uraqiwa. Ukampis jilpachax qarwa ayllpachu, waka, iwija juk’ampinakaw uywachata. Ukxarux ch’uqi, apilla, ulluku, jupha, qañawa juk’ampinak yapuchapxaraki.
Ukampis sapa maranjamaw tunka phisqhani urunakakipan llumpaqa (agosto) phaxsinx Asunta mamamitat amt’asisinx mä qhathu wakt’ayapxi, ukanx uywachawi ukhamaraki yapuchawit uñacht’ayapxi. Ukampis jichha marax ukhamarakikiw phuqhayatani. Ukax qharuru tunka phisqhani urukipan aka phaxsinaw phuqhasini. Ukansti uywanaka, achunaka, p’itatanaka, sawutanaka juk’ampinakaw uñacht’ayasin alxatani sasinaw irpirinakapax qhananchapxi.
ayr_Latn ayr_Latn ayr_Latn